Kelly McCaleb | Kelly McCaleb Handmade — Beehive Bazaar
← Katie Burgess | Deja Vu Old & NewHiedi Blackwelder → Richard Pybus sy pos by Windies kwyt | Netwerk24
Richard Pybus vroeër vanjaar tydens ’n oefening van die Windies. Foto: Getty Images
Ná skaars drie maande aan die stuur van die Wes-Indiese Eilande se krieketspan, is Richard Pybus as tussentydse afrigter vervang.
Die 54-jarige Pybus, ’n Brit van geboorte, is in Januarie aangestel en het die Windies na ’n reeksoorwinning van 2-1 teen Engeland in ’n toetsreeks gelei.
Die verwagting was dat hy die Windies na die Wêreldbeker-toernooi, wat op 30 Mei in Engeland en Wallis begin, sou neem.
Nou het die ringkoppe van krieket in die Karibiese Eilande egter besluit die ietwat onbekende Floyd Reifer (46) is die span se nuwe tussentydse afrigter.
Reifer, ’n boorling van Barbados, het die Windies tussen 1997 en 2009 in ses toetse verteenwoordig.
Dis ’n voorreg om in die pos aangestel te word. Ek glo ek het die vaardighede en die tegniese vermoëns en motivering om die Windies te lei.
“Dis ’n voorreg om in die pos aangestel te word,” het Reifer in ’n verklaring op die Windies se webtuiste gesê.
“Ek glo ek het die vaardighede en die tegniese vermoëns en motivering om die Windies te lei.”
Volgens die raad is Reifer se aanstelling deel van ’n plan om die vaardighede van die streek se afrigters te gebruik.
Pybus, wat ook ’n paar seisoene gelede baie suksesvol was met die Cape Cobras en die Titans tydens sy tyd in Suid-Afrika, sal terugkeer na sy pos as direkteur van hoëprestasie by die Windies. – Sportredaksie
Meer oor: Richard Pybus | Wes-Indiese Eilande | Windies | Afrigter | Wereldbeker-Toernooi
Windies kan WB wen, sê Engelse breier
Pybus wil nie wasgoed in openbaar was